钦定古今图书集成/明伦汇编/氏族典/第194卷 > 《廖用贤尚友录》 > 焦德裕
## 钦定古今图书集成/明伦汇编/氏族典/第194卷 > 《廖用贤尚友录》 > 焦德裕

按《元史焦德裕传》，“德裕，字宽父，其远祖赞，从宋丞相
富弼镇瓦桥关，遂为雄州人。德裕通《左氏春秋》，少拳
勇善射。金将武仙杀真定守史天倪。仙既败走，其党
赵贵、王显、齐福等保仙故垒，数侵掠太行。太宗择廷
臣有才辩者往招之。杨惟中以德裕荐，遂使真定降。
齐福擒赵贵、王显亡走，德裕追射杀之，其地悉平。中”
统三年，李璮平，世祖命德裕曲赦益都。四年，赐金符，
为阆蓬等处都元帅府参议。宋臣夏贵围宣抚使张
庭瑞于虎啸山，德裕援之，贵走，升京畿漕运使。至元
六年，佥陕西道提刑按察司事。八年，转西夏中兴道
按察副使。十一年，从丞相伯颜南征，授佥行中书省
事。宋平，以德裕为中书参政，辞不拜。久之，复佥行省
事。十四年，改淮东宣慰使，拜福建行省参知政事。二
十五年卒，年六十九。赠荣禄大夫、平章政事，追封恒
国公，谥忠肃。子简，馀姚州知州；洁信州治中。